Z A P I S N I K
16. sjednice Vijeća Mjesnog odbora Cvjetni trg
održane 28. rujna 2022. u prostorijama Mjesnog odbora „Kralj Petar Svačić“, Preradovićeva ulica 29, s početkom u 19:00 sati

Nazočni članovi Vijeća Mjesnog odbora Cvjetni trg : Dragan Hrnjak, Nela Jantol, Milena Bekić Milinović, Matea Vučić i Nebojša Gavrilov.

Predsjednica Vijeća Mjesnog odbora Cvjetni trg pozdravlja nazočne i konstatira da je na sjednici nazočno svih 5 članova Vijeća, čime su stečeni uvjeti za raspravu i pravovaljano odlučivanje. 
Prije utvrđivanja dnevnog reda, predsjednica otvara raspravu o zapisniku 12., 13., 14.i 15. sjednice Vijeća Mjesnog odbora Cvjetni trg. Vijeće, bez primjedbi, jednoglasno prihvaća zapisnike 12., 13., 14. i 15. sjednice Vijeća.

Vijeće Mjesnog odbora Cvjetni trg, nakon kratke rasprave, jednoglasno donosi izmijenjeni dnevni red s jednom dopunjenom točkom:

DNEVNI RED

1. [bookmark: _Hlk115080498]Zaključak o razrješenju predsjednice Vijeća Mjesnog odbora Cvjetni trg
1. Zaključak o razrješenju potpredsjednice Vijeća Mjesnog odbora Cvjetni trg
1. Izbor predsjednice Vijeća Mjesnog odbora Cvjetni trg
1. Izbor potpredsjednice Vijeća Mjesnog odbora Cvjetni trg
1. Izmjene Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.
1. Izmjena i dopuna Programa građenja komunalne infrastrukture na području Grada Zagreba u 2022.
1. Ponovna sadnja stabla gledičije u Masarykovoj ulici
1. Pitanja i prijedlozi


Ad.1. Zaključak o razrješenju predsjednice Vijeća Mjesnog odbora Cvjetni trg
[bookmark: _Hlk99316477]
Predsjednica Mjesnog odbora Cvjetni trg Nela Jantol podnijela je ostavku na mjesto predsjednice.
Vijeće Mjesnog odbora Cvjetni trg prihvaća ostavku i jednoglasno donosi


ZAKLJUČAK
o razrješenju predsjednice Vijeća Mjesnog odbora Cvjetni trg


I. Utvrđuje se da je Nela Jantol podnijela ostavku na dužnost predsjednice Vijeća Mjesnog odbora Cvjetni trg, dana 28. rujna 2022.

II. Nela Jantol razrješuje se dužnosti predsjednice Vijeća Mjesnog odbora Cvjetni trg, danom utvrđivanja podnošenja ostavke 28. rujna 2022. i postaje član Vijeća Mjesnog odbora Cvjetni trg.

III. Ovaj će zaključak biti objavljen na oglasnoj ploči u sjedištu Mjesnog odbora Cvjetni trg.


Ad.2. Zaključak o razrješenju potpredsjednice Vijeća Mjesnog odbora Cvjetni trg

Potpredsjednica Mjesnog odbora Cvjetni trg Milena Bekić Milinović podnijela je ostavku na mjesto potpredsjednice.
Vijeće Mjesnog odbora Cvjetni trg prihvaća ostavku i jednoglasno donosi

ZAKLJUČAK
o razrješenju potpredsjednice Vijeća Mjesnog odbora Cvjetni trg


I. Utvrđuje se da je Milena Bekić Milinović podnijela ostavku na dužnost potpredsjednice Vijeća Mjesnog odbora Cvjetni trg, dana 28. rujna 2022.

II. Milena Bekić Milinović razrješuje se dužnosti potpredsjednice Vijeća Mjesnog odbora Cvjetni trg, danom utvrđivanja podnošenja ostavke 28. rujna 2022.

III. Ovaj će zaključak biti objavljen na oglasnoj ploči u sjedištu Mjesnog odbora Cvjetni trg.


Ad.3. Izbor predsjednice Vijeća Mjesnog odbora Cvjetni trg

Za predsjednicu Vijeća predlaže se Milena Bekić Milinović.
[bookmark: _Hlk99046904]Vijeće Mjesnog odbora Cvjetni trg prihvaća prijedlog i jednoglasno donosi
[bookmark: _Hlk99046028]

ZAKLJUČAK
o izboru predsjednice Vijeća Mjesnog odbora Cvjetni trg


I. Za predsjednicu Vijeća Mjesnog odbora Cvjetni trg izabrana je Milena Bekić Milinović.

II. Ovaj će zaključak biti objavljen na oglasnoj ploči u sjedištu Mjesnog odbora Cvjetni trg.


Ad.4. Izbor potpredsjednika Vijeća Mjesnog odbora Cvjetni trg

[bookmark: _Hlk99048600]Za potpredsjednika Vijeća predlaže se Dragan Hrnjak.
[bookmark: _Hlk116379617]Vijeće Mjesnog odbora Cvjetni trg prihvaća prijedlog i jednoglasno donosi

ZAKLJUČAK
o izboru potpredsjednika Vijeća Mjesnog odbora Cvjetni trg


I. Za potpredsjednika Vijeća Mjesnog odbora Cvjetni trg izabran je Dragan Hrnjak.

II. Ovaj će zaključak biti objavljen na oglasnoj ploči u sjedištu Mjesnog odbora Cvjetni trg.


Ad.5. Izmjene Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

Svi nazočni vijećnici suglasni su s izmjenama programa, odnosno rebalansom proračuna, uz napomenu da bi ovako opsežnu dokumentaciju valjalo poslati ranije, kako bi je vijećnici mogli proučiti.


Ad.6. Izmjena i dopuna Programa građenja komunalne infrastrukture na području Grada Zagreba u 2022.

Svi nazočni članovi Vijeća suglasni su s izmjenama programa građenja komunalne infrastrukture na području Grada Zagreba u 2022.


Ad.7. Ponovna sadnja stabla gledičije u Masarykovoj ulici

Godine 2016. bespravno je posječeno 1 od 3 stabla gledičije u mini drvoredu ispred slastičarnice „Zagreb“ u Masaryovoj ulici 4. Unatoč očitovanju Gradskog zavoda za zaštitu spomenika kulture i prirode, vlasnik slastičarnice „Zagreb“ nije ponovno posadio stablo koje je bilo locirano kao središnje u nizu, već je na terasi navedene slastičarnice postavio nekoliko drvenih sanduka s ukrasnim biljem.
Vijeće Mjesnog odbora Cvjetni trg jednoglasno donosi

[bookmark: _Hlk116380252]ZAKLJUČAK
o ponovnoj sadnji gledičije u Masarykovoj ulici

I. Članovi Vijeća Mjesnog odbora Cvjetni trg traže da se ponovno posadi stablo gledičije koje je prije nekoliko godine bespravno posječeno radi proširenja terase slastičarnice „Zagreb“ u Masarykovoj ulici, a zatim terasu prilagodi novonastalim uvjetima.
II. Ovaj se zaključak dostavlja Vijeću Gradske četvrti Donji grad na daljnje postupanje.


Ad.8. Pitanja i prijedlozi

· Mjesni odbor Cvjetni trg primio je e-mail građana koji smatra da bi u gradu trebalo povećati broj koševa za odlaganje psećeg izmeta. Članovi Vijeća smatraju da je prijedlog opravdan i dodaju da bi zbog novog sustava odlaganja komunalnog otpada, odnosno uklanjanja kanti za otpad s javnih površina trebalo povećati i broj koševa za smeće za prolaznike. Jednako tako, članovi Vijeća su mišljenja da bi zbog istog razloga trebalo postaviti nove zelene otoke te predlažu dvije nove lokacije: jedan na uglu Berislavićeve 7 i Gajeve 18 (kontejneri ili zvona za papir, staklo i plastiku), te drugi na križanju Preradovićeve 27 i Hebrangove 22. Prijedlog o lokacijama 2 nova zelena otoka proslijedit ćemo VGČ Donji grad;
· Nebojša Gavrilov predlaže da se sadašnji rubnjaci s desne strane Tesline ulice izniveliraju s cestom, na način da ne budu okomiti već kosine pod kutom od 45 °, čime bi ta ulica koja nominalno ima režim ograničenog motornog prometa i vizualno poprimila izgled pješačke zone;
· Nebojša Gavrilov upozorio je na slabo održavanje Marićevog prolaza te smatra da bi ga trebalo redovitije održavati, prije svega temeljito ga oprati;
· Na koncu sjednice svi članovi Vijeća su preuzeli letke-obavijesti o promjeni usluge sakupljanja otpada u centru Zagreba i obvezali se podijeliti ih stanarima s područja Mjesnog odbora Cvjetni trg.
 


Sjednica je završila u 20,00 sati.

Zapisnik sastavila: Milena Bekić Milinović

[bookmark: _Hlk116380284]KLASA: 024-08/22-003/1937
URBROJ: 251-13-11-1-22-2

Zagreb, 28. rujna 2022.
Predsjednica
Vijeća Mjesnog odbora
Cvjetni trg

[bookmark: _GoBack]                                                                                                 Milena Bekić Milinović, v.r.

